জাপানি তারকা নওমি ওসাকা আফসোস করতেই পারেন। প্রথম জাপানি হিসেবে গ্র্যান্ড স্লাম শিরোপা জয়ের পর কোথায় তাঁকে নিয়ে সারা বিশ্ব মেতে উঠবে তা না, ইউএস ওপেনের ফাইনালটা পুরোপুরি আচ্ছন্ন সেরেনা উইলিয়ামসের বিতর্কে। আম্পায়ার কার্লোস রামোসের বিপক্ষে তিনি যেসব অভিযোগ তুলেছেন—গোটা দুনিয়া এখন ব্যস্ত তারই বিশ্লেষণে। আচরণবিধি ভঙ্গের দায়ে নিজের পয়েন্ট আর গেম কাটার ব্যাপারটি তিনি মেনে নিতে পারেননি। আম্পায়ারকে ‘চোর’ বলেছেন। তাঁর বিরুদ্ধে অভিযোগ তুলেছেন ‘লিঙ্গবৈষম্যে’র।